ຣັດເຊຍ ປະທ້ວງ ສະຫະລັດ ທີ່ຈະໃຫ້ ການຊ່ວຍເຫລືອອາວຸດ ແກ່ ຢູເຄຣນ 
ຣັດເຊຍຖິ້ມ​ໂທດ​ໃສ່ “ອາລົມ​ຕໍ່​ຕ້ານຣັດ​ເຊຍ” ໃນວໍຊິງ​ຕັນ ວ່າ ເຮັດ​ໃຫ້ມີ​ການ​ຮັບ​ຜ່ານ ຮ່າງ​ກົດໝາຍ​ໃໝ່ ​ ທີ່​ອະນຸຍາດ​ໃຫ້ສົ່ງ​ອາ​ວຸດຮ້າ​ຍ​ແຮງ ​ໄປ​ຊ່ວຍ​ Kyiv ແລະ​ລົງ​ໂທດຣັດ​ເຊຍ ​ໜັກ​ລົງ​ໄປ​ອີກນັ້ນ.
ຣັດເຊຍ ກ່າວວ່າ ຈະມີຜົນກະທົບຕິດຕາມມາ ຖ້າຫາກ ວໍຊິງ ຕັນລົງໂທດໃໝ່ຕໍ່ມົສກູ ຍ້ອນວິກິດການໃນ ຢູເຄຣນ ຮອງລັດຖະມົນຕີ ຕ່າງປະເທດຣັດເຊຍ ທ່ານ Sergei Rya- bkov ໃນວັນເສົາມື້ນີ້ ໄດ້ຖິ້ມໂທດໃສ່ “ອາລົມຕໍ່ຕ້ານຣັດເຊຍ” ໃນວໍຊິງຕັນ ວ່າເປັນຕົ້ນເຫດທີ່ພາໃຫ້ມີການຮັບຜ່ານຮ່າງກົດ ໝາຍໃໝ່ ທີ່ອະນຸຍາດໃຫ້ສົ່ງອາວຸດຮ້າຍແຮງ ໄປຊ່ວຍ Kyiv ແລະລົງໂທດຣັດເຊຍ ໜັກລົງໄປອີກນັ້ນ ກະຊວງຕ່າງປະເທດຣັດເຊຍ ກ່າວຢູ່ໃນຖະແຫລງການໃນວັນ ສຸກວານນີ້ວ່າ ຮ່າງກົດໝາຍທີ່ເອີ້ນວ່າ ກົດໝາຍສະໜັບສະໜຸນ ເສລີພາບຢູເຄຣນ ແມ່ນມີ “ລັກສະນະທ້າທາຍຢ່າງເປີດເຜີຍ” ແລະເທົ່າກັບເປັນການ "ຂົ່ມຂູ່ໃຫ້ຍິນຍອມ ຫລື blackmail ” ກະຊວງຕ່າງປະເທດຣັດເຊຍ ກ່າວວ່າ ຮ່າງກົດໝາຍນີ້ຈະສ້າງ "ຄວາມຜິດຫວັງຢ່າງເລິກ ເຊິ່ງ" ແລະທຳລາຍໂອກາດ ສຳຫລັບຄວາມພະຍາຍາມຮ່ວມກັນໃດໆເພື່ອທີ່ຈະຍຸດຕິວິ ກີດການໃນຢູເຄຣນນັ້ນ ຄາດວ່າ ລັດຖະມົນຕີຕ່າງປະເທດຣັດເຊຍ ທ່ານ Sergei Lavrov ຈະສົນທະນາເລື່ອງນີ້ ກັບ ລັດຖະມົນຕີຕ່າງປະເທດສະຫະລັດ ທ່ານ John Kerry ເວລາພວກທ່ານພົບກັນ ໃນ ວັນຈັນ ທີ່ນະຄອນ Rome